Official Journal L 023 , 29/01/1991 P. 0029 - 0030

Finnish special edition: Chapter 3 Volume 36 P. 0100

Swedish special edition: Chapter 3 Volume 36 P. 0100



Id-Deċiżjoni Tal-Kummissjoni tat-8 ta’ Jannar 1991 li tipprovdi l-kriterji li għandhom jiġu applikati fit-tfassil ta’ pjanijiet ta’ kontinġenza għall-kontroll tal-marda ta’ l-ilsien u d-dwiefer, fl-applikazzjoni ta’ l-Artikolu 5 tad-Direttiva tal-Kunsill 90/423/KEE (91/42/KEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi il-Komunità Ekonomika Ewropea, Wara li kkunsidrat id-Direttiva tal-Kunsill 90/423/KEE tas-26 ta’ Ġunju 1990, li temenda d-Direttiva 85/511/KEE li ddaħħal miżuri Komunitarji għall-kontroll tal-marda tal-lsien u d-dwiefer, d-Direttiva 64/432/KEE dwar problemi tas-saħħa ta’ l-annimali li jolqtu l-kummerċ intra-Komunitarju ta’ l-annimali bovini u ħnieżer u d-Direttiva 72/462/KEE dwar il-problemi ta’ spezzjonijiet tas-saħħa u veterinarji ma’ l-importazzjoni ta’ annimali bovini u ħnieżer u laħam jew prodotti tal-laħam friski minn pajjiżi terzi [1], u b’mod partikulari l-Artikolu 5 tagħha, Billi l-Artikolu 5(2) tad-Direttiva 90/423/KEE jgħid li l-Kummissjoni għandha tipprovdi l-kriterji li ghandhom jiġu applikati fit-tfassil ta’ pjanijiet nazzjonali ta’ kontinġenza; Billi l-kriterji msemmija għandhom jiżguraw li l-pjanijiet nazzjonali ta’ kontinġenza, sottomessi mill-Istati Membri lill-Kummissjoni jeqirdu b’mod rapidu u effiċjenti fil-każ ta’ tifqigħa tal-marda tal-lsien u d-dwiefer; Billi jidher li hu mixtieq li l-Kummissjoni tista’, jekk ikun neċessarju, tadotta noti ta’ spjega dwar il-kriterji fuq imsemmija; Billi l-miżuri pprovduti f’din id-Deċiżjoni huma skond l-opinjoni tal-Kumitat Veterinarju Permanenti; ADOTTAT DIN ID-DEĊIŻJONI: L-Artikolu 1 Sabiex jiġu approvati taħt il-miżura pprovduta fl-Artikolu 5(4) tad-Direttiva 90/423/KEE pjanijiet ta’ kontinġenza sottomessi mill-Istati Membri lill-Kummissjoni għandhom jissodisfaw il-kriterji stabbiliti fl-Anness. L-Artikolu 2 1. Il-Kummissjoni tista’ tadotta Rakkomandazzjonijiet li jipprovdu noti ta’ spjega dwar il-kriterji pprovduti fl-Anness. 2. Il-Kummissjoni għandha tippubblika r-Rakkomandazzjonijiet imsemmija fil-paragrafu 1, L-Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fit-8 ta’ Jannar 1991. Għall-Kummissjoni Ray Mac Sharry Membru tal-Kummissjoni [1] ĠU L 224, tat-18.8.1990, p. 13. -------------------------------------------------- L-ANNESS Kriterji għall-pjanijiet ta’ kontinġenza Il-pjanijiet ta’ kontinġenza għandhom mill-inqas jilħqu il-kriterji li ġejjin: 1. it-twaqqif ta’ ċentru ta’ kriżi fuq livell nazzjonali, li għandu jikkoordina l-miżuri kollha ta’ kontroll fl-Istati Membri involuti, 2. għandhom jipprovdu lista taċ-ċentri lokali ta’ kontroll tal-mard b’faċilitajiet adegwati sabiex jikkoordinaw il-miżuri ta’ kontrol tal-mard fil-livell lokali, 3. detailed information shall be given about the staff involved in control measures, their skills and their responsibilities, għandu jingħata tagħrif dettaljat dwar il-persunal involut fil-miżuri ta’ kontroll, l-abbiltajiet tagħhom u r-responsabbiltajiet tagħhom, 4. kull ċentru lokali ta’ kontroll tal-mard irid ikun jista’ jagħmel kuntatt rapidu mal-persuni/organizzazzjonijiet li huma involuti direttament jew indirettament f’tifqigħa tal-marda, 5. għandhom ikunu disponibbli t-tagħmir u l-materjali sabiex il-miżuri ta’ kontroll tal-mard jitwettqu kif jixraq, 6. għandhom jiġu pprovduti b’istruzzjonijiet dettaljati dwar l-azzjoni li trid tittieħed dwar suspett u konferma ta’ infezzjoni jew kontaminazzjoni, inklużi mezzi proposti ta’ rimi tal-karkassi, 7. għandhom jiġu stabbiliti programmi ta’ taħriġ sabiex jinżammu u jiġu żviluppati l-abbiltajiet fil-qasam u l-proċeduri amministrattivi, 8. il-laboratorji dijanjostiċi irid ikollhom il-faċilitajiet għall-eżami post mortem, il-kapaċita meħtieġa għas-seroloġija, għall-istoloġija, eċċ., u għandhom iżommu l-abbiltajiet għal dijanjosi rapidu. Iridu jsiru arranġamenti għat-trasport rapidu tal-kampjuni, 9. għandhom jiġu pprovduti dettalji tal-kwantitaà ta’ tilqim kontra l-marda tal-lsien u d-dwiefer li huwa stmat li jkun meħtieġ fil-każ ta’ ristabbiliment ta’ tilqim ta’ emerġenza, 10. għandhom isiru provvedimenti sabiex jiżguraw il-poteri legali, meħtieġa għall-implimentazzjoni tal-pjanijiet ta’ kontinġenza. --------------------------------------------------